9. การจัดการ

ณ วันที่ 31 ธันวาคม 2554 โครงสร้างองค์กรของบริษัท มีรายละเอียดดังนี้

[]

โครงสร้างการจัดการ

โครงสร้างการจัดการของบริษัท ประกอบด้วยคณะกรรมการทั้งหมด 3 ชุด ได้แก่
คณะกรรมการบริษัท คณะกรรมการตรวจสอบ และคณะกรรมการบริหาร
ซึ่งคณะกรรมการและผู้บริหารของบริษัทประกอบด้วยผู้ทรงคุณวุฒิที่มีคุณสมบัติ
ตามมาตรา 68 แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และ
ตลาดหลักทรัพย์ที่ กจ. 12/2543 เรื่องการขออนุญาตให้เสนอขายหุ้นที่ออกใหม่ ฉบับลงวันที่ 22
มีนาคม 2543 และ ทจ. 28/2551 เรื่องการขออนุญาตให้เสนอขายหุ้นที่ออกใหม่ ฉบับลงวันที่ 15
ธันวาคม 2551 ทุกประการ คณะกรรมการต่าง ๆ ของบริษัทมีรายละเอียดดังต่อไปนี้

คณะกรรมการบริษัท

ตามมติที่ประชุมวิสามัญผู้ถือหุ้นครั้งที่ 3/2551 ณ วันที่ 20 มิถุนายน 2551
และมติที่ประชุมวิสามัญผู้ถือหุ้นครั้งที่ 1/2551 ณ วันที่ 27 สิงหาคม 2551 (มหาชน)
และมติที่ประชุมสามัญผู้ถือหุ้นครั้งที่ 1/2552 ณ วันที่ 29 เมษายน 2552
ได้แต่งตั้งคณะกรรมการบริษัทจำนวน 9 ท่าน โดย ณ วันที่ 31 ธันวาคม 2554
คณะกรรมการของบริษัทมีรายชื่อ ดังต่อไปนี้

1.  นายมนู เลียวไพโรจน์ ประธานคณะกรรมการบริษัท และกรรมการอิสระ

2.  นายวิโรจน์ พรประกฤต รองประธานกรรมการ และประธานเจ้าหน้าที่บริหาร

3.  นางสุวัฒนา ตุลยาพิศิษฐ์ชัย กรรมการ และรองประธานเจ้าหน้าที่บริหารอาวุโส

4.  นางสาวอัญรัตน์ พรประกฤต กรรมการ และประธานเจ้าหน้าที่บริหาร ด้านการเงิน

5.  นายคงเดช โอฬารรติ กรรมการ และประธานเจ้าหน้าที่บริหาร ด้านปฏิบัติการ

6.  นายสหัสโรจน์ โรจน์เมธา กรรมการ และกรรมการอิสระ

7.  นายอำนวย นาครัชตะอมร ประธานคณะกรรมการตรวจสอบ และกรรมการอิสระ

8.  นายไพโรจน์ มาลีหอม กรรมการตรวจสอบ และกรรมการอิสระ

9.  นางสาวซนวา เด่นเมฆา กรรมการตรวจสอบ และกรรมการอิสระ

โดยมี นางสาวพัชรวลัย อติชาทิพย์จินดา ดำรงตำแหน่งเลขานุการบริษัท

โครงสร้างคณะกรรมการบริษัท

ในปี 2554 บริษัทฯ มีกรรมการอิสระเป็นจำนวนทั้งสิ้น 5 ท่าน ซึ่งมากกว่า 1 ใน 3
ของจำนวนกรรมการทั้งคณะ มีความชัดเจนในการถ่วงดุลอำนาจที่เหมาะสม อนึ่งกรรมการแต่ละท่าน
ในคณะกรรมการบริษัทฯ ชุดปัจจุบันเป็นผู้ทรงคุณวุฒิ ทั้งในด้านทักษะและประสบการณ์
โดยกรรมการจำนวน 9 ท่านมีโครงสร้างดังนี้

-   กรรมการที่เป็นผู้บริหาร 4 ท่าน

-   กรรมการอิสระ 5 ท่าน

บริษัท มีเลขานุการบริษัท และที่ปรึกษาคณะกรรมการบริษัทฯ
ซึ่งทำหน้าที่ให้คำแนะนำทางด้านกฎเกณฑ์ต่าง ๆ และกฎหมายที่เกี่ยวข้องที่คณะกรรมการบริษัท
จะต้องทราบและปฏิบัติหน้าที่ในการดูแลกิจกรรมของคณะกรรมการบริษัท
รวมทั้งประสานงานให้มีการปฏิบัติตามมติคณะกรรมการบริษัท

ขอบเขตอำนาจหน้าที่ของคณะกรรมการบริษัท

กรรมการของบริษัทมีอำนาจ หน้าที่ และความรับผิดชอบในการจัดการบริษัทให้เป็นไปตามกฎหมาย
วัตถุประสงค์ และข้อบังคับของบริษัท ตลอดจนมติของผู้ถือหุ้นที่ชอบด้วยกฎหมายด้วยความซื่อสัตย์สุจริต
และระมัดระวังรักษาผลประโยชน์ของบริษัท
โดยสรุปอำนาจหน้าที่และความรับผิดชอบที่สำคัญตามมติที่ประชุมวิสามัญผู้ถือหุ้นครั้งที่ 3/2551
เมื่อวันที่ 20 มิถุนายน 2551 ดังนี้

1.  จัดให้มีการประชุมผู้ถือหุ้นเป็นการประชุมสามัญ ประจำปี ภายใน 4
    เดือนนับแต่วันสิ้นสุดรอบระยะเวลาบัญชีของบริษัท

2.  จัดให้มีการประชุมคณะกรรมการอย่างน้อย 3 เดือนต่อครั้ง

3.  จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
    ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการอาจมอบอำนาจให้กรรมการคนหนึ่ง หรือหลายคน
    หรือบุคคลอื่นใดปฎิบัติการอย่างหนึ่งอย่างใดแทนคณะกรรมการได้โดยอยู่ภายใต้การควบคุมของคณะกรรมการ
    หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควร
    และภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลง
    หรือแก้ไขบุคคลที่ได้รับมอบอำนาจหรืออำนาจนั้นๆ ได้เมื่อเห็นสมควร

  นอกจากนี้ คณะกรรมการอาจมอบอำนาจให้คณะกรรมการบริหาร คณะกรรมการตรวจสอบ
  หรือประธานเจ้าหน้าที่บริหาร มีอำนาจหน้าที่ในการปฎิบัติงานต่าง ๆ
  โดยมีรายละเอียดการมอบอำนาจ ดังนี้
  การมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหาร
  คณะกรรมการตรวจสอบ หรือประธานเจ้าหน้าที่บริหาร
  สามารถพิจารณาและอนุมัติรายการที่คณะกรรมการบริหาร คณะกรรมการตรวจสอบ
  หรือประธานเจ้าหน้าที่บริหาร มีส่วนได้เสีย หรือมีความขัดแย้งทางผลประโยชน์อื่นใดกับบริษัท
  หรือบริษัทย่อย (แก้ไขตามมติที่ประชุมคณะกรรมการบริษัทครั้งที่ 4/2552 เมื่อวันที่ 13 สิงหาคม
  2552)

5.  กำหนดเป้าหมาย แนวทาง นโยบาย แผนงานและงบประมาณของบริษัท
    ควบคุมกำกับดูแลการบริหารและการจัดการของคณะกรรมการบริหาร
    ให้เป็นไปตามนโยบายที่ได้รับมอบหมาย เว้นแต่ในเรื่องดังต่อไปนี้
    คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการอันได้แก่
    เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน การลดทุน
    การออกหุ้นกู้ การขายหรือโอนกิจการของบริษัท
    ทั้งหมดหรือบางส่วนที่สำคัญให้แก่บุคคลอื่นหรือการซื้อหรือการรับโอนกิจการของบริษัทอื่นมาเป็นของบริษัท
    การแก้ไขหนังสือบริคณห์สนธิหรือข้อบังคับ เป็นต้น

6.  พิจารณาโครงสร้างการบริหาร แต่งตั้งคณะกรรมการบริหาร คณะกรรมการตรวจสอบ
    ประธานเจ้าหน้าที่บริหาร และคณะกรรมการอื่นตามความเหมาะสม

7.  ติดตามผลการดำเนินงานให้เป็นไปตามแผนงาน และงบประมาณอย่างต่อเนื่อง

8.  กรรมการจะต้องไม่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัท หรือ
    เข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชน
    หรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    ไม่ว่าจะทำเพื่อประโยชน์ตนหรือเพื่อประโยชน์ผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

9.  กรรมการต้องแจ้งให้บริษัททราบโดยไม่ชักช้า หากมีส่วนได้เสียไม่ว่าโดยตรง
    หรือโดยอ้อมในสัญญาที่บริษัททำขึ้น หรือถือหุ้น หรือหลักทรัพย์อื่นเพิ่มขึ้น หรือลดลงในบริษัท
    หรือบริษัทในเครือ

คณะกรรมการบริหาร

ตามมติที่ประชุมวิสามัญผู้ถือหุ้นครั้งที่ 3/2551 เมื่อวันที่ 20 มิถุนายน 2551
ได้แต่งตั้งคณะกรรมการบริหารจำนวน
4 ท่าน โดย ณ วันที่ 31 ธันวาคม 2554 คณะกรรมการบริหารของบริษัทมีรายชื่อ ดังต่อไปนี้

1.  นาย วิโรจน์ พรประกฤต ประธานคณะกรรมการบริหาร

2.  นาง สุวัฒนา ตุลยาพิศิษฐ์ชัย กรรมการบริหาร

3.  นางสาว อัญรัตน์ พรประกฤต กรรมการบริหาร

4.  นาย คงเดช โอฬารรติ กรรมการบริหาร

  โดยมีนายยุทธนา แต่ปางทอง เป็นเลขานุการคณะกรรมการบริหาร

ขอบเขตอำนาจหน้าที่ของคณะกรรมการบริหาร

ตามมติตามมติที่ประชุมวิสามัญผู้ถือหุ้นครั้งที่ 3/2551 เมื่อวันที่ 20 มิถุนายน 2551
ได้กำหนดให้คณะกรรมการบริหารมีอำนาจหน้าที่ในการบริหารกิจการของบริษัท
ให้เป็นไปตามวัตถุประสงค์ ข้อบังคับ มติที่ประชุมผู้ถือหุ้น หรือนโยบาย
คำสั่งใดๆ ที่คณะกรรมการบริษัทกำหนด และให้มีอำนาจอนุมัติและ/หรือเห็นชอบแก่การดำเนินการใด
ๆ ตามปกติและ
อันจำเป็นแก่การบริหารกิจการของบริษัทเป็นการทั่วไป

กรรมการผู้มีอำนาจลงนามแทนบริษัท

ตามมติที่ประชุมวิสามัญผู้ถือหุ้นครั้งที่ 3/2551 ณ วันที่ 20 มิถุนายน 2551
ได้กำหนดกรรมการผู้มีอำนาจลงนามผูกพันบริษัทไว้ดังนี้ นายวิโรจน์ พรประกฤต หรือนางสาวอัญรัตน์
พรประกฤต ลงลายมือชื่อร่วมกับนายคงเดช โอฬารรติ หรือ
นางสุวัฒนา ตุลยาพิศิษฐ์ชัย และประทับตราสำคัญของบริษัท

นอกจากนั้นให้คณะกรรมการบริหารมีหน้าที่ในการพิจารณากลั่นกรองข้อพิจารณาต่างๆ
ที่จะได้มีการนำเสนอต่อคณะกรรมการบริษัทเพื่อพิจารณาอนุมัติและ/หรือพิจารณาให้ความเห็นชอบ
ทั้งนี้ตามที่กำหนดไว้ในข้อบังคับหรือคำสั่งของคณะกรรมการบริษัท
ตลอดจนการดำเนินการตามคำสั่งของคณะกรรมการบริษัทเป็นคราวๆไป
นอกจากนั้นให้มีหน้าที่ดำเนินการในเรื่องดังต่อไปนี้ตามความจำเป็นแก่การประกอบกิจการดังที่จะได้กำหนดไว้ดังต่อไปนี้ด้วย
โดยต้องนำเสนอต่อคณะกรรมการบริษัท เพื่อการอนุมัติหรือให้ความเห็นชอบ

1)  นโยบาย เป้าหมาย และแผนงานประจำปีของบริษัท

2)  งบประมาณประจำปีของบริษัท

3)  แนวทาง นโยบาย และเป้าหมายการลงทุน
    เพื่อเป็นกรอบการดำเนินการให้ฝ่ายจัดการนำไปถือปฏิบัติ
    ในการปฏิบัติงาน

4)  โครงสร้างอัตราค่าจ้าง สวัสดิการของพนักงาน เพื่อตอบแทนการทำงาน

คณะกรรมการบริหารมีอำนาจหน้าที่กระทำการเกี่ยวกับเรื่องดังต่อไปนี้ภายในขอบเขตที่ได้กำหนดไว้เป็นเรื่องๆ
ดังนี้

1.  การบรรจุ การแต่งตั้ง การถอดถอน การเลื่อนหรือการลดระดับและ/หรือตำแหน่ง
    การตัดหรือลดค่าจ้าง การพิจารณาความดีความชอบ การลงโทษทางวินัย การให้รางวัล
    การจัดสรรโบนัสเพื่อตอบแทนการทำงานหรือความดีความชอบ
    ตลอดจนการเลิกจ้างพนักงานตั้งแต่ระดับ และ/หรือ ตำแหน่งประธานเจ้าหน้าที่บริหาร
    ด้านการเงิน
    ประธานเจ้าหน้าที่ ด้านปฏิบัติการขึ้นไป ยกเว้นตำแหน่งประธานเจ้าหน้าที่บริหาร

2.  การจัดซื้อ การจัดจ้าง หรือการจัดทำทรัพย์สินในแต่ละครั้ง
    หรือแต่ละเรื่องสามารถกระทำได้ภายในวงเงินไม่เกิน 100,000,000 บาท
    ทั้งนี้รวมทั้งหมดต้องไม่เกินงบประมาณที่ได้รับอนุมัติในแต่ละปี

3.  การทำธุรกรรมตามปกติกับธนาคารหรือสถาบันการเงินสำหรับวงเงินไม่เกิน 100,000,000
    บาท

4.  การเช่าหรือให้เช่าทรัพย์สินแต่ละแห่ง สามารถกระทำได้โดยมีอัตราค่าเช่าแต่ละแห่งไม่เกิน
    ปีละ
    20,000,000 บาท

5.  การบริจาคเพื่อการกุศลสามารถกระทำได้ภายในวงเงินไม่เกิน 500,000 บาทต่อครั้ง
    ทั้งนี้รวมทั้งหมดต้องไม่เกินงบประมาณที่ได้รับอนุมัติในแต่ละปี

6.  การเปิดหรือยกเลิกสาขาของบริษัท

7.  ควบคุมและกำหนดแนวทางการบริหารการลงทุนประกอบธุรกิจอื่นของบริษัทภายในขอบเขตที่คณะกรรมการบริษัทมอบหมาย
    และให้เป็นไปตามที่กฎหมายกำหนด

8.  มีอำนาจในการจัดการและบริหารกิจการของบริษัทตามวัตถุประสงค์ ข้อบังคับ
    มติที่ประชุมผู้ถือหุ้นและ/หรือ มติที่ประชุมคณะกรรมการบริษัททุกประการ

9.  ปฏิบัติหน้าที่อื่นตามที่ได้รับมอบหมายจากคณะกรรมการบริษัท
    ทั้งนี้การมอบอำนาจดังกล่าวข้างต้นให้แก่คณะกรรมการบริหารนั้น
    ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทตลอดจนกฎหมายที่เกี่ยวข้อง
    และกำหนดให้รายการที่กรรมการบริหาร หรือบุคคลที่อาจมีความขัดแย้ง
    มีส่วนได้เสียหรืออาจมีความขัดแย้งทางผลประโยชน์อื่นใดกับบริษัท
    หรือบริษัทย่อยที่ไม่ใช่รายการธุรกิจปกติ หรือเป็นไปตามเงื่อนไขการค้า
    ให้กรรมการบริหารซึ่งมีส่วนได้เสียในเรื่องใดไม่มีสิทธิอนุมัติการทำรายการนั้น
    และให้รายงานคณะกรรมการบริษัท เพื่อทราบต่อไป
    เพื่อให้สอดคล้องกับระเบียบและข้อกำหนดของตลาดหลักทรัพย์แห่งประเทศไทย

คณะกรรมการตรวจสอบ

ตามมติที่ประชุมวิสามัญผู้ถือหุ้นครั้งที่ 3/2551 เมื่อวันที่ 20 มิถุนายน 2551
ได้แต่งตั้งคณะกรรมการตรวจสอบ
จำนวน 3 ท่าน โดย ณ วันที่ 31 ธันวาคม 2554 คณะกรรมการตรวจสอบของบริษัทมีรายชื่อ
ดังต่อไปนี้

1.  นาย อำนวย นาครัชตะอมร ประธานคณะกรรมการตรวจสอบ / กรรมการอิสระ

2.  นาย ไพโรจน์ มาลีหอม กรรมการตรวจสอบ / กรรมการอิสระ

3.  นางสาว ซนวา เด่นเมฆา กรรมการตรวจสอบ / กรรมการอิสระ

โดยมีนาย วรวุทร เศรษฐนารักษ์ เป็นเลขานุการคณะกรรมการตรวจสอบ
และดำรงตำแหน่งผู้อำนวยการอาวุโสฝ่ายตรวจสอบภายใน ขึ้นตรงกับคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

ตามมติที่ประชุมกรรมการบริษัท ครั้งที่ 3/2551 เมื่อวันที่ 27 พฤศจิกายน 2551
ได้กำหนดให้คณะกรรมการตรวจสอบมีอำนาจหน้าที่ดังต่อไปนี้

1.  รายงานทางการเงิน

  สอบทานให้บริษัทมีกระบวนการจัดทำและการเปิดเผยข้อมูลในรายงานทางการเงินของบริษัท
  อย่างถูกต้อง ครบถ้วน เพียงพอ เชื่อถือได้และทันเวลา โดยประสานงานกับผู้สอบบัญชี
  และผู้บริหารที่รับผิดชอบในการจัดทำรายงานทางการเงินทั้งรายไตรมาส และประจำปี

2.  การควบคุมภายใน และการตรวจสอบภายใน

-   จัดตั้งหน่วยงานตรวจสอบภายใน (internal control) และระบบการตรวจสอบภายใน
    (internal audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    โดยให้หน่วยงานนี้รายงานไปยังคณะกรรมการตรวจสอบ
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน
    ทั้งนี้คณะกรรมการตรวจสอบจะรายงานการปฏิบัติหน้าที่ ความคืบหน้า ตลอดจน ข้อสรุป
    /ความคิดเห็นให้คณะกรรมการบริษัทรับทราบในการประชุมคณะกรรมการบริษัททุกครั้ง

-   พิจารณาแผนงานตรวจสอบ
    และของเขตการตรวจสอบของผู้ตรวจสอบภายในและผู้สอบบัญชีของบริษัทให้มีความสัมพันธ์ที่เกื้อกูลกัน
    ไม่ซ้ำซ้อน

3.  การปฏิบัติตามกฎหมายและระเบียบที่เกี่ยวข้อง

  สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  คณะกรรมการกำกับตลาดทุน ตลาดหลักทรัพย์แห่งประเทศไทย
  และกฎหมายที่เกี่ยวข้องกับธุรกิจของบริษัท

4.  พิจารณาคัดสรร และเสนอแต่งตั้งผู้สอบบัญชี

  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
  และ
  เสนอค่าตอบแทนของบุคคลดังกล่าว
  รวมทั้งเข้าประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  รายการที่เกี่ยวโยงกัน

  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฏหมายและข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์ ทั้งนี้
  เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  การจัดทำรายงานของคณะกรรมการตรวจสอบ

  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าว
  ต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

-   ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

-   ความเห็นเกี่ยวกับความเพียงพอของระบบควบคุมภายในของบริษัท

-   ความเห็นเกี่ยวกับการปฏิบัติตามกฏหมายว่าด้วยหลักทรัพย์และตลาดหลักทรัพย์
    ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
    คณะกรรมการกำกับตลาดทุน ตลาดหลักทรัพย์แห่งประเทศไทย
    หรือกฏหมายที่เกี่ยวข้องกับธุรกิจของบริษัท

-   ความเห็นเกี่ยวกับความเหมาะสมของผู้สอบบัญชี

-   ความเห็นเกี่ยวกับรายการที่อาจมีความขัดแย้งทางผลประโยชน์

-   จำนวนการประชุมคณะกรรมการตรวจสอบ
    และการเข้าร่วมประชุมของคณะกรรมการตรวจสอบแต่ละท่าน

-   ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฏบัตร
    (charter)

-   รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบ
    ที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

คุณสมบัติของกรรมการอิสระ

กรรมการอิสระของบริษัทฯ
มีคุณสมบัติครบถ้วนและมีความเป็นอิสระตามหลักเกณฑ์ของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย กล่าวคือ

1.  ถือหุ้นไม่เกินร้อยละ 1.0 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
    บริษัทย่อย บริษัทย่อย บริษัทร่วม หรือนิติบุคคลที่อาจมีความขัดแย้ง
    ทั้งนี้ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง
    เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปี ก่อนได้รับการแต่งตั้ง

3.  ไม่เป็นบุคคลที่มีความสัมพันธ์ทางสายโลหิตหรือโดยการจดทะเบียนตามกฎหมายในลักษณะที่เป็น
    บิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
    ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือ ผู้มีอำนาจควบคุมของบริษัท
    หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย
    หรือนิติบุคคลที่อาจมีความขัดแย้งในลักษณะที่แจขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย
    หรือนิติบุคคลที่อาจมีความขัดแย้ง เว้นแต่จะพ้นจากการมีลักษณะดังกล่าวมาแล้วไม่น้อยกว่า 2
    ปีก่อนได้รับการแต่งตั้ง

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่แจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่
    บริษัทย่อย บริษัทร่วม หรือนิติบุคคลที่แจมีความขัดแย้ง
    เว้นแต่จะพ้นจากการมีลักษณะดังกล่าวมาแล้วไม่น้อยกว่า 2 ปี ก่อนได้รับการแต่งตั้ง

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป้นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่า 2 ล้านบาทต่อปี จากบริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้
    ในกรณีที่ผู้ให้บริการทางวิชาชีพเป็นนิติบุคคลให้รวมถึงการเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
    ของผู้ให้บริการทางวิชาชีพนั้นด้วย เว้นแต่จะพ้นจากการมีลักษณะดังกล่าวมาแล้วไม่น้อยกว่า 2
    ปีก่อนได้รับการแต่งตั้ง

7.  ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ
    กรรมการอิสระอาจได้รับมอบหมายจากคณะกรรมการให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
    หรือนิติบุคคลที่อาจมีความขัดแย้งโดยมีการตัดสินใจในรูปแบบขององค์คณะ

ผู้บริหารของบริษัท

ณ วันที่ 31 ธันวาคม 2554 บริษัท มีผู้บริหารจำนวน 8 ท่าน ผู้บริหารของบริษัทมีรายชื่อ ดังต่อไปนี้

1.  นาย วิโรจน์ พรประกฤต ประธานเจ้าหน้าที่บริหาร

2.  นาง สุวัฒนา ตุลยาพิศิษฐ์ชัย รองประธานเจ้าหน้าที่บริหารอาวุโส

3.  นาย คงเดช โอฬารรติ ประธานเจ้าหน้าที่บริหาร ด้านปฏิบัติการ

4.  นางสาว อัญรัตน์ พรประกฤต ประธานเจ้าหน้าที่บริหาร ด้านการเงิน /

  ผู้อำนวยการฝ่ายทรัพยากรบุคคล (รักษาการ)

5.  นาย วรวุทร เศรษฐธนารักษ์ ผู้อำนวยการอาวุโส สำนักตรวจสอบภายใน

6.  นาย โสภณ อรุณสุรพลเมธี ผู้อำนวยการฝ่ายการตลาด

7.  นาย ยุทธนา แต่ปางทอง ผู้อำนวยการฝ่ายบัญชีและการเงิน

8.  นาย วริษฐ์ สายมาลา ผู้อำนวยการฝ่ายจัดซื้อวัตถุดิบ

  ขอบเขตอำนาจหน้าที่ของประธานเจ้าหน้าที่บริหาร

ตามมติมที่ประชุมวิสามัญผู้ถือหุ้นครั้งที่ 3/2551 เมื่อวันที่ 20 มิถุนายน 2551
ได้กำหนดให้ประธานเจ้าหน้าที่บริหาร
มีอำนาจหน้าที่ดังต่อไปนี้

1.  บริหารกิจการของบริษัทให้เป็นไปตามวัตถุประสงค์ ข้อบังคับ มติที่ประชุมผู้ถือหุ้น หรือนโยบาย
    คำสั่งใดๆ
    ที่คณะกรรมการบริษัทกำหนด รวมถึงการได้รับมอบหมายจากคณะกรรมการบริษัทเป็นคราว ๆ
    ไป กับให้มีอำนาจบังคับบัญชาพนักงานของบริษัททุกระดับและทุกตำแหน่ง

2.  มีอำนาจอนุมัติและ/หรือเห็นชอบแก่การดำเนินการใดๆในการบริหารกิจการของบริษัทตามปกติและอันจำเป็นแก่การบริหารกิจการของบริษัทเป็นการทั่วไป
    ตานรายละเอียดดังต่อไปนี้

-   การบรรจุ การแต่งตั้ง การถอดถอน การเลื่อนหรือการลดระดับและ/หรือตำแหน่ง
    การกำหนดอัตราค่าจ้าง การตัดหรือลดค่าจ้าง การพิจารณาความดีความชอบ
    การลงโทษทางวินัย การให้รางวัล การจัดสรรโบนัสเพื่อตอบแทนการทำงาน
    หรือความดีความชอบ ตลอดจนการเลิกจ้างพนักงานระดับและ/หรือตำแหน่งผู้อำนวยการลงมา
    และให้รวมถึงพนักงานด้านตัวแทนฝ่ายขายทุกระดับและ/หรือทุกตำแหน่งด้วย

-   การจัดซื้อ การจัดจ้าง หรือการจัดทำทรัพย์สินในแต่ละครั้ง
    หรือแต่ละเรื่องสามารถกระทำได้ภายในวงเงินไม่เกิน 50,000,000 บาท
    ทั้งนี้รวมทั้งหมดต้องไม่เกินงบประมาณที่ได้รับอนุมัติในแต่ละปี

-   การทำธุรกรรมตามปกติกับธนาคารหรือสถาบันการเงินสำหรับวงเงินไม่เกิน 20,000,000
    บาท

-   การเช่าหรือให้เช่าทรัพย์สินแต่ละแห่งสามารถกระทำได้โดยมีอัตราค่าเช่าแต่ละแห่งไม่เกินปีละ
    10,000,000 บาท ทั้งนี้รวมทั้งหมดต้องไม่เกินงบประมาณที่ได้รับอนุมัติในแต่ละปี

-   การบริจาคเพื่อการกุศลสามารถกระทำได้ภายในวงเงินไม่เกิน 500,000 บาทต่อครั้ง
    ทั้งนี้รวมทั้งหมดต้องไม่เกินงบประมาณที่ได้รับอนุมัติในแต่ละปี

3.  ต้องรายงานเรื่องที่จะกล่าวต่อไปนี้ต่อคณะกรรมการบริหารของบริษัท

-   ผลประกอบการของบริษัทรายไตรมาสและรายปี รวมถึงการเปรียบเทียบเป้าหมายของกิจการ

-   ผลการดำเนินธุรกิจของบริษัทในด้านการลงทุนรวมถึงการประเมินผลเป็นรายเดือน

-   ผลการดำเนินงานอื่นใดที่คณะกรรมการบริหารเห็นสมควร

4.  ประธานเจ้าหน้าที่บริหารจะมอบอำนาจหน้าที่ของตนในเรื่องใดตามที่ได้กำหนดไว้ในคำสั่งนี้ให้แก่บุคคลใด
    ปฏิบัติแทนตนก็ได้

เกณฑ์การสรรหากรรมการและผู้บริหาร

คณะกรรมการบริษัท

คณะกรรมการของบริษัทจะมีไม่น้อยกว่า 5
คนและกรรมการไม่น้อยกว่ากึ่งหนึ่งของจำนวนกรรมการทั้งหมดต้องมี
ถิ่นที่อยู่ในราชอาณาจักรและกรรมการไม่น้อยกว่าสามในสี่ของจำนวนกรรมการทั้งหมดจะต้องเป็นบุคคลสัญชาติไทยโดย
การแต่งตั้งคณะกรรมการบริษัทต้องได้รับมติเห็นชอบจากที่ประชุมผู้ถือหุ้นโดยจะมีข้อหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกคณะกรรมการ
    อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นจะต้องออกเสียงด้วยคะแนนที่มีอยู่ทั้งหมด
    จะแบ่งคะแนนเสียงแก่คนใดหรือคณะใดมากน้อยเพียงใดไม่ได้

การออกเสียงลงคะแนนเลือกตั้งกรรมการให้ใช้เสียงข้างมาก
หากมีคะแนนเสียงเท่ากันให้ผู้เป็นประธานที่ประชุมเป็น
ผู้ออกเสียงชี้ขาด

คณะกรรมการตรวจสอบ

ที่ประชุมคณะกรรมการบริษัทครั้งที่ 4/2552 เมื่อวันที่ 13 สิงหาคม 2552
มีมติกำหนดให้คณะกรรมการบริษัทหรือผู้ถือหุ้นเป็นผู้แต่งตั้งกรรมการตรวจสอบ
โดยแต่งตั้งจากผู้ที่มีคุณสมบัติครบตามที่กฎหมายหลักทรัพย์และตลาดหลักทรัพย์
รวมถึงประกาศและ/หรือระเบียบที่ตลาดหลักทรัพย์กำหนด โดยมีจำนวนไม่น้อยกว่า 3 คน
แต่ละคนมีวาระดำรงตำแหน่ง 2 ปี
กรรมการที่พ้นจากตำแหน่งแล้วสามารถถูกรับเลือกกลับมาดำรงตำแหน่งอีกได้
ทั้งนี้กรรมการตรวจสอบอย่างน้อย 1 คน จะต้องเป็นผู้มีความรู้และประสบการณ์ด้านบัญชีและการเงิน

คณะกรรมการบริหาร

ที่ประชุมคณะกรรมการบริษัทครั้งที่ 4/2552 เมื่อวันที่ 13 สิงหาคม 2552
มีมติกำหนดให้คณะกรรมการบริษัทเป็นผู้แต่งตั้งกรรมการบริหาร โดยเลือกจากผู้ที่มีความรู้
หรือประสบการณ์และมีความเข้าใจในลักษณะธุรกิจของบริษัท

ค่าตอบแทนกรรมการและผู้บริหาร

  ค่าตอบแทนที่เป็นตัวเงิน

เบี้ยประชุมกรรมการ ในการประชุมสามัญผู้ถือหุ้น เมื่อวันที่ 19 เมษายน 2554 ในที่ประชุมได้อนุมัติ
การกำหนดการจ่ายเบี้ยประชุมตามระเบียบว่าด้วยค่าตอบแทนและเบี้ยประชุมกรรมการและที่ปรึกษาคณะกรรมการของบริษัท
เป็นรายปีไม่เกิน 846,000 บาท และกำหนดวงเงิน0บำเหน็จพิเศษปีละไม่เกิน 660,000 บาท
โดยมีรายละเอียดการเข้าประชุม และการจ่ายค่าเบี้ยประชุมและบำเหน็จพิเศษ
สำหรับคณะกรรมการ ดังนี้

สถิติการเข้าประชุมของกรรมการบริษัท ในปี 2552 –2554

+----+----------------------+-------------+------------+-------------+
| ลำ | รายนามคณะกรรมการ     | สถิต         |            |             |
| ดับ |                      | ิการเข้าประชุม |            |             |
+----+----------------------+-------------+------------+-------------+
|    |                      | 2552        | 2553       | 2554        |
+----+----------------------+-------------+------------+-------------+
| 1  | นายมนู เลียวไพโรจน์     | 6/6         | 5/5        | 5/5         |
|    |                      |             |            |             |
| 2  | นายวิโรจน์ พรประกฤต    | 6/6         | 5/5        | 5/5         |
|    |                      |             |            |             |
| 3  | นางสุวัฒนา ตุลยาพิศิษฐ์ชัย  | 3/3         | 5/5        | 5/5         |
|    |                      |             |            |             |
| 4  | นางสาวอัญรัตน์ พรประกฤต | 3/3         | 5/5        | 5/5         |
|    |                      |             |            |             |
| 5  | นายคงเดช โอฬารรติ     | 3/3         | 5/5        | 5/5         |
|    |                      |             |            |             |
| 6  | นายสหัสโรจน์ โรจน์เมธา  | 6/6         | 5/5        | 5/5         |
|    |                      |             |            |             |
| 7  | นายอำนวย นาครัชตะอมร  | 6/6         | 5/5        | 5/5         |
|    |                      |             |            |             |
| 8  | นายไพโรจน์ มาลีหอม     | 6/6         | 5/5        | 5/5         |
|    |                      |             |            |             |
| 9  | นางสาวซนวา เด่นเมฆา   | 6/6         | 5/5        | 5/5         |
+----+----------------------+-------------+------------+-------------+

ค่าเบี้ยประชุม

  -------------------------- -------------- -------------- --------------
  ประเภทกรรมการ              ปี 2552         ปี 2553         ปี 2554

                             ค่าเบี้ยประชุม /   ค่าเบี้ยประชุม /   ค่าเบี้ยประชุม /
                             ครั้ง            ครั้ง            ครั้ง

  ประธานคณะกรรมการบริษัท       40,000         40,000         40,000

  ประธานคณะกรรมการตรวจสอบ    12,000         14,000         14,000

  รองประธานคณะกรรมการบริษัท    15,000         15,000         15,000

  กรรมการตรวจสอบ /           10,000         12,000         12,000
  กรรมการอิสระ                                              

  กรรมการที่เป็นผู้บริหาร          10,000         12,000         12,000
  -------------------------- -------------- -------------- --------------

หมายเหตุ: 1. กรรมการของบริษัท 4 ท่านคือ นาย วิโรจน์ พรประกฤต นาง สุวัฒนา
ตุลยาพิศิษฐ์ชัย นาง สาวอัญรัตน์ พรประกฤต และนายคงเดช โอฬารรติ
ขอไม่รับเบี้ยประชุมในการประชุมกรรมการบริษัท

คณะกรรมการบริหาร

  ------ -------------------- ---------------- -------------- -------------
  ลำดับ   รายนามคณะกรรมการ     2552             2553           2554

                              ค่าเบี้ยประชุม / ครั้ง ค่าเบี้ยประชุม /   ค่าเบี้ยประชุม /
                                               ครั้ง            ครั้ง

  1      นายวิโรจน์ พรประกฤต    -ไม่มี -           -ไม่มี -         -ไม่มี -

  2      นางสุวัฒนา ตุลยาพิศิษฐ์ชัย  -ไม่มี -           -ไม่มี -         -ไม่มี -

  3      นางสาวอัญรัตน์ พรประกฤต -ไม่มี -           -ไม่มี -         -ไม่มี -

  4      นายคงเดช โอฬารรติ     -ไม่มี -           -ไม่มี -         -ไม่มี -
  ------ -------------------- ---------------- -------------- -------------

ผู้บริหาร

  ---------------- ------ ------------ ------ --------------- ------ ---------------
  ค่าตอบแทน ผู้บริหาร  2552                2553                   2554   

  เงินเดือน          8      14,208,800   7      15,031,980      8      17,722,970

  โบนัส             8      1,025,975    7      1,741,950       8      3,585,195

  เงินกองทุน         6      418,068      7      450,959.40      8      495,989.10

  รวม                     15,652,843          17,224,889.40          21,804,154.10
  ---------------- ------ ------------ ------ --------------- ------ ---------------

บริษัทได้มีการจัดตั้งกองทุนสำรองเลี้ยงชีพ
โดยจะให้ผู้บริหารและพนักงานมีสิทธิที่จะเลือกที่รับผลประโยชน์หรือไม่ก็ได้
สำหรับผู้บริหารและพนักงานที่เข้าร่วม บริษัทจะจ่ายสมทบให้อัตราร้อยละ 3 ของเงินเดือน

ค่าตอบแทนอื่น ๆ

บริษัทมีการให้ผลตอบแทนแก่กรรมการ
และพนักงานในรูปแบบของการเสนอขายใบสำคัญแสดงสิทธิที่จะซื้อหุ้นสามัญของบริษัท
(“ใบสำคัญแสดงสิทธิ”) ชนิดระบุชื่อผู้ถือและไม่สามารถโอนเปลี่ยนมือได้
ให้แก่กรรมการและพนักงานของบริษัทจำนวน 5,000,000 หน่วย
เพื่อเป็นสิ่งจูงใจและเสริมสร้างขวัญและกำลังใจให้แก่กรรมการและพนักงานของบริษัทที่มีส่วนร่วมในความสำเร็จของบริษัทในช่วงเวลาที่ผ่านมา
โดยคณะกรรมการของบริษัทได้รับการจัดสรรใบสำคัญแสดงสิทธิ ดังนี้

+---+------------------+----------+---------------+-------------------+
|   | รายนามคณะกรรมการ | จำนวนใบ  | ร้อยละ         | ร้อยละของหุ้นทั้ง      |
|   |                  | สำคัญแสดง | ของใบสำคัญแสดง | หมดจากการใช้สิทธิตาม |
|   |                  | สิทธิที่ได้รับ | สิทธิที่ออกในครั้งนี้ | ใบสำคัญแสดงสิทธิครั้งนี้ |
|   |                  | การจัดสรร |               | ต่อทั้งหม            |
|   |                  |          |               | ดหลังจากการเสนอขาย |
|   |                  |          |               | และใช้สิทธิทั้งหมด     |
+---+------------------+----------+---------------+-------------------+
| 1 | นายมนู เลียวไพโรจน์ | 200,000  | 4.00          | 0.11              |
|   |                  |          |               |                   |
| 2 | นายวิโรจน์         | 249,000  | 4.98          | 0.14              |
|   | พรประกฤต         |          |               |                   |
| 3 |                  | 249,000  | 4.98          | 0.14              |
|   | นางสุวัฒนา         |          |               |                   |
|   | ตุลยาพิศิษฐ์ชัย       |          |               |                   |
+---+------------------+----------+---------------+-------------------+
| 4 | นางสาวอัญรัตน์      | 249,000  | 4.98          | 0.14              |
|   | พรประกฤต         |          |               |                   |
| 5 |                  | 249,000  | 4.98          | 0.14              |
|   | นายคงเดช โอฬารรติ |          |               |                   |
+---+------------------+----------+---------------+-------------------+
| 6 | นายสหัสโรจน์       | 100,000  | 2.00          | 0.06              |
|   | โรจน์เมธา         |          |               |                   |
| 7 |                  | 155,000  | 3.10          | 0.09              |
|   | นายอำนวย         |          |               |                   |
| 8 | นาครัชตะอมร       | 130,000  | 2.60          | 0.07              |
|   |                  |          |               |                   |
| 9 | นายไพโรจน์ มาลีหอม | 130,000  | 2.60          | 0.07              |
|   |                  |          |               |                   |
|   | นางสาวซนวา       |          |               |                   |
|   | เด่นเมฆา          |          |               |                   |
+---+------------------+----------+---------------+-------------------+
|   | รวม              | 1        | 34.22         | 0.98              |
|   |                  | ,711,000 |               |                   |
+---+------------------+----------+---------------+-------------------+

โดยที่บริษัทมีการกำหนดเกณฑ์การจัดสรรใบสำคัญแสดงสิทธิ โดยอ้างอิงจากกับ
ระยะเวลาที่เข้ามาร่วมงานกับบริษัท ตำแหน่งงานในปัจจุบัน และหน้าที่และความรับผิดชอบ

โดยที่ระยะเวลาที่เข้าร่วมงานกับบริษัทจะนับตั้งแต่วันที่เริ่มงานจนถึงวันที่ 31 สิงหาคม 2552
โดยที่จะปัดเศษของปีเป็นจำนวนเต็ม แต่ถ้าหากระยะเวลาที่เข้ามาร่วมงานต่ำกว่า 1
ปีจะนับระยะเวลาที่เข้ามาร่วมงานเท่ากับศูนย์
และสำหรับกรรมการของบริษัทจะไม่มีการนับเวลาที่เข้ามาร่วมงานกับบริษัท
(ระยะเวลาที่เข้ามาร่วมงานเท่ากับศูนย์)
ทั้งนี้หากกรรมการและผู้บริหารท่านใดได้รับสิทธิในการจัดสรรใบสำคัญแสดงสิทธิทั้งในส่วนการดำรงตำแหน่งกรรมการและตำแหน่งผู้บริหาร
จะถูกทอนสิทธิการได้รับการจัดสรรบางส่วนลง

นอกเหนือจากที่แสดงไว้ กรรมการและผู้บริหารของบริษัทตั้งแต่ผู้อำนวยการฝ่ายขึ้นไป
มิได้รับผลประโยชน์อื่นใดจากบริษัท นอกเหนือจากผลประโยชน์ที่พึงได้รับตามปกติ ซึ่งได้แก่
เงินเดือน โบนัส และเบี้ยประชุม

การกำกับดูแลกิจการ

บริษัทตระหนักถึงความสำคัญของการกำกับดูแลกิจการที่ดี (Good Corporate Governance)
โดยเชื่อว่า การกำกับดูแลกิจการที่ดีแสดงถึงการมีระบบบริหารจัดการที่มีประสิทธิภาพ โปร่งใส
ตรวจสอบได้ ซึ่งช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสีย
และผู้ที่เกี่ยวข้องทุกฝ่าย อันจะนำไปสู่การเพิ่มมูลค่าและการเติบโตของบริษัทในระยะยาวอย่างยั่งยืน
บริษัทได้ดำเนินการอย่างต่อเนื่องในการส่งเสริมให้มีระบบการกำกับดูแลกิจการที่ดี
โดยมุ่งหวังให้คณะกรรมการและฝ่ายจัดการของบริษัท
พัฒนาระดับการกำกับดูแลกิจการและปฏิบัติตามหลักการกำกับดูแลกิจการที่ดี ให้สอดคล้องกับแนวทาง
ที่เป็นมาตรฐานสากล
โดยนำหลักการกำกับดูแลกิจการที่ดีซึ่งกำหนดโดยตลาดหลักทรัพย์แห่งประเทศไทย
มากำหนดเป็นนโยบายการกำกับดูแลกิจการที่ดีของบริษัท
และกำหนดให้มีการติดตามเพื่อปรับปรุงนโยบายดังกล่าวให้สอดคล้องกับแนวทางของตลาดหลักทรัพย์แห่งประเทศไทย
ซึ่งอาจมีการเปลี่ยนแปลงในอนาคต
เพื่อให้มีความเหมาะสมและสอดคล้องกับสภาพการณ์ที่เปลี่ยนแปลงไป

นโยบายเกี่ยวกับการกำกับดูแลกิจการ

บริษัท ได้จัดให้มีนโยบายการกำกับดูแลกิจการที่ดี เป็นลายลักษณ์อักษร
และประกาศใช้เพื่อให้กรรมการ ผู้บริหาร
และพนักงานทุกคนได้รับทราบและเป็นแนวทางปฏิบัติร่วมกัน
เพื่อสร้างวัฒนธรรมการกำกับดูแลกิจการที่ดีให้เกิดขึ้นในองค์กร
และเสริมสร้างองค์กรให้มีระบบการบริหารที่มีประสิทธิภาพ ประสิทธิผล
อันเป็นพื้นฐานของการเติบโตทางธุรกิจอย่างยั่งยืน คณะกรรมการบริษัท ผู้บริหาร
และพนักงานทุกคนยึดมั่นในหลักสำคัญของการกำกับดูแลกิจการที่ดีของบริษัท 6 ประการ
อันประกอบด้วย

1.  Accountability ความรับผิดชอบต่อการตัดสินใจและการกระทำของตนเอง
    และสามารถชี้แจงหรือ
    อธิบายการตัดสินใจนั้นได้

2.  Responsibility ความรับผิดชอบต่อการปฏิบัติหน้าที่
    และภาระงานตามที่ได้รับมอบหมายด้วยความรู้ความสามารถสูงสุด ด้วยความรอบคอบ
    ภายใต้กฎระเบียบ รวมถึงผลประโยชน์สูงสุดขององค์กร

3.  Equitability การปฏิบัติต่อผู้มีส่วนได้เสียอย่างเท่าเทียมกัน เป็นธรรมต่อทุกฝ่าย
    และมีคำอธิบายได้

4.  Transparency ความโปร่งใสในการดำเนินงานที่ตรวจสอบได้
    และการเปิดเผยข้อมูลอย่างโปร่งใส
    แก่ผู้เกี่ยวข้องทุกฝ่าย

5.  Ethics การมีจริยธรรม จรรยาบรรณในการประกอบธุรกิจ ภายใต้กฎระเบียบ
    รวมถึงผลประโยชน์สูงสุด
    ขององค์กร และมีแนวประพฤติปฏิบัติทางธุรกิจที่ซื่อสัตย์ เป็นมิตร และยุติธรรม

6.  Corporate Social Responsibility การมีความรับผิดชอบต่อสังคม

หลักการกำกับดูแลกิจการที่ดีของบริษัท

1. สิทธิของผู้ถือหุ้น

บริษัทฯได้ตระหนักและให้ความสำคัญถึงสิทธิของผู้ถือหุ้น โดยไม่กระทำการใด ๆ
ที่เป็นการละเมิดหรือริดรอนสิทธิของผู้ถือหุ้น รวมถึงส่งเสริมให้ผู้ถือหุ้นได้ใช้สิทธิของตน
โดยสิทธิขั้นพื้นฐานของผู้ถือหุ้น ได้แก่ การซื้อขายหรือการโอนหุ้น การมีส่วนแบ่งในกำไรของบริษัท
การได้รับข่าวสารข้อมูลของบริษัทอย่างเพียงพอ การเข้าร่วมประชุมเพื่อใช้สิทธิออกเสียง
ในที่ประชุมผู้ถือหุ้นเพื่อแต่งตั้งหรือถอดถอนกรรมการ แต่งตั้งผู้สอบบัญชี และการอนุมัติรายการพิเศษ
เป็นต้น

-   นอกเหนือจากสิทธิในการลงคะแนนเสียงในที่ประชุมผู้ถือหุ้น
    บริษัทได้ให้สิทธิการได้รับเงินปันผลอย่างเท่าเทียมกัน
    สิทธิในการได้รับการปฏิบัติที่เท่าเทียมในการรับซื้อหุ้นคืนโดยบริษัท
    ซึ่งโดยทั่วไปเป็นเรื่องที่มีกฎหมายกำหนดอยู่แล้ว

-   บริษัทให้สิทธิผู้ถือหุ้นในการพิจารณาค่าตอบแทนกรรมการบริษัท
    โดยบริษัทนำเสนอค่าตอบแทนกรรมการให้ผู้ถือหุ้นพิจารณาอนุมัติในการประชุมสามัญผู้ถือหุ้นเป็นประจำทุกปี
    รวมถึงการประชุมสามัญผู้ถือหุ้นในปี 2554 ที่ผ่านมาด้วย

-   ในการลงคะแนนเสียงเลือกตั้งกรรมการบริษัท
    บริษัทได้เปิดโอกาสให้ผู้ถือหุ้นลงคะแนนเสียงเลือกตั้งกรรมการเป็นรายบุคคล
    ทั้งนี้เพื่อเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง

-   บริษัทเปิดโอกาสให้ผู้ถือหุ้นเสนอวาระการประชุม
    หรือส่งคำถามเกี่ยวกับบริษัทล่วงหน้าก่อนวันประชุมผู้ถือหุ้น
    โดยแจ้งให้ผู้ถือหุ้นทราบผ่านระบบเผยแพร่ของตลาดหลักทรัพย์แห่งประเทศไทย
    พร้อมทั้งแจ้งหลักเกณฑ์ไว้ในเว็บไซต์ของบริษัทที่ www.jubileediamond.co.th ส่วนของ
    “ข้อมูลสำหรับผู้ถือหุ้น” ภายใต้หัวข้อ “การประชุมผู้ถือหุ้น”

-   ในการประชุมสามัญผู้ถือหุ้นประจำปี 2554 ที่ผ่านมา บริษัทจัดขึ้นในวันที่ 19 เมษายน 2554
    โดยบริษัทมอบให้บริษัท ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหุ้น
    เป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุม 7 วัน
    พร้อมข้อมูลประกอบอย่างเพียงพอและครบถ้วนให้แก่ผู้ถือหุ้นทางไปรษณีย์ลงทะเบียน
    โดยรายละเอียดในหนังสือเชิญประชุมมีการระบุ วัน เวลา และสถานที่
    รวมทั้งแผนที่แสดงสถานที่ประชุม วาระการประชุม
    และเอกสารประกอบวาระการประชุมพร้อมความเห็นของคณะกรรมการในแต่ละวาระ
    หนังสือมอบฉันทะตามแบบที่กระทรวงพาณิชย์กำหนด
    และข้อมูลกรรมการอิสระเพื่อให้ผู้ถือหุ้นได้ใช้ข้อมูลดังกล่าวในกรณีที่ประสงค์จะเลือกกรรมการอิสระเป็นผู้รับมอบฉันทะ
    รวมถึงข้อบังคับบริษัทในส่วนที่เกี่ยวข้องกับการประชุมผู้ถือหุ้น และการออกเสียงลงคะแนน

-   บริษัทได้เผยแพร่หนังสือเชิญประชุมพร้อมวาระการประชุมไว้ที่ website
    ของบริษัทก่อนวันประชุม 1 เดือน
    เพื่อให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าได้รับเอกสารการประชุม
    ในหนังสือเชิญประชุมผู้ถือหุ้นวาระพิจารณาแต่งตั้งกรรมการ
    มีการระบุชื่อพร้อมประวัติกรรมการที่ต้องการเสนอแต่งตั้งให้ผู้ถือหุ้นทราบ
    ในวาระพิจารณาแต่งตั้งผู้สอบบัญชี มีการระบุชื่อผู้สอบบัญชี บริษัท
    ความสามารถและความเหมาะสมของผู้สอบบัญชี รวมทั้งค่าบริการของผู้สอบบัญชีไว้ชัดเจน
    ในวาระพิจารณาอนุมัติจ่ายเงินปันผล บริษัทเปิดเผยจำนวนเงินปันผลที่เสนอจ่าย
    พร้อมข้อมูลประกอบการพิจารณา ในวาระพิจารณาแต่งตั้งกรรมการ
    มีการระบุชื่อพร้อมข้อมูลประวัติย่อทั้งประวัติการศึกษา
    ประวัติการทำงานของกรรมการอิสระแต่ละคนที่จะเสนอแต่งตั้งให้ผู้ถือหุ้นทราบในหนังสือเชิญประชุม

-   บริษัทไม่ได้เพิ่มวาระการประชุม หรือเปลี่ยนแปลงข้อมูลสำคัญ
    โดยไม่ได้แจ้งให้ผู้ถือหุ้นทราบล่วงหน้าในการประชุมสามัญผู้ถือหุ้นประจำปี 2554
    อีกทั้งได้มีการบันทึกมติที่ประชุมไว้อย่างชัดเจน พร้อมทั้งคะแนนเสียงที่เห็นด้วย ไม่เห็นด้วย
    และงดออกเสียงในทุกวาระที่ต้องมีการลงคะแนนเสียง
    และยังเปิดโอกาสให้ผู้ถือหุ้นแสดงความคิดเห็น และซักถามในที่ประชุม
    ซึ่งรายละเอียดได้มีการบันทึกไว้ในรายงานการประชุมผู้ถือหุ้น

2. การปฏิบัติต่อผู้ถือหุ้นอย่างเท่าเทียมกัน

บริษัท มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม ไม่ว่าจะเป็นผู้ถือหุ้นรายใหญ่
ผู้ถือหุ้นรายย่อย นักลงทุนสถาบัน หรือผู้ถือหุ้นต่างชาติ
และสร้างความมั่นใจให้ผู้ถือหุ้นว่าคณะกรรมการและฝ่ายจัดการได้ดูแลให้การใช้เงินของผู้ถือหุ้นเป็นไปอย่างเหมาะสม
ด้วยเชื่อว่าเป็นปัจจัยสำคัญต่อความมั่นใจในการลงทุนกับบริษัท โดยคณะกรรมการบริษัท
มีหน้าที่กำกับดูแลให้ ผู้ถือหุ้นได้รับการปฏิบัติ และปกป้องสิทธิขั้นพื้นฐานอย่างเท่าเทียมกัน

-   คณะกรรมการบริษัทได้จัดกระบวนการประชุมผู้ถือหุ้นในลักษณะที่สนับสนุนให้มีการปฏิบัติต่อผู้ถือหุ้นทุกราย
    ตามจำนวนหุ้นที่ถือเท่ากับหนึ่งหุ้นต่อหนึ่งเสียงอย่างเท่าเทียมกัน
    รวมถึงเปิดโอกาสให้ผู้ถือหุ้นที่ไม่สามารถเข้าประชุมด้วยตนเอง
    สามารถใช้สิทธิออกเสียงโดยบริษัทจัดส่งหนังสือมอบฉันทะแบบ ข.
    ไปพร้อมกับหนังสือเชิญประชุม โดยระบุเอกสาร /
    หลักฐานรวมทั้งขั้นตอนในการมอบฉันทะเพื่อให้ผู้ถือหุ้นสามารถจัดเตรียมได้อย่างถูกต้องในการมอบอำนาจให้ผู้อื่นมาประชุมและออกเสียงลงมติแทนได้
    และไม่เกิดปัญหาในการเข้าร่วมประชุมของผู้รับมอบฉันทะ

-   เปิดโอกาสให้ผู้ถือหุ้นส่วนน้อยสามารถเสนอวาระการประชุมชื่อบุคคลเพื่อเข้าดำรงตำแหน่งกรรมการบริษัท
    เป็นการล่วงหน้าในเวลาอันสมควร

-   คณะกรรมการได้ทราบถึงรายการที่เกี่ยวโยงกัน
    และพิจารณาความเหมาะสมอย่างรอบคอบทุกครั้ง
    โดยปฏิบัติตามกฎเกฎฑ์ของตลาดหลักทรัพย์แห่งประเทศไทย
    และสำนักงานกำกับหลักทรัพย์และตลาดหลักทรัพย์แห่งประเทศไทย
    และเปิดเผยข้อมูลเกี่ยวกับชื่อและความสัมพันธ์ของบุคคลที่เกี่ยวโยง ไว้ในรายงานประจำปี
    และแบบ 56-1ให้ผู้ถือหุ้นทราบอย่างชัดเจน

-   บริษัทฯมีการกำหนดหน้าที่ความรับผิดชอบของผู้บริหาร และหน่วยงาน
    โดยได้วางข้อกำหนดห้ามมิให้กรรมการ ผู้บริหาร
    หรือบุคคลที่ได้รับทราบข้อมูลภายในเปิดเผยข้อมูลแก่บุคคลภายนอก
    หรือบุคคลที่ไม่มีหน้าที่เกี่ยวข้อง ซึ่งจะก่อให้เกิดความเสียหายต่อผู้ถือหุ้นโดยรวม
    เว้นแต่เป็นการเผยแพร่ต่อสาธารณชนตามหลักเกณฑ์ของตลาดหลักทรัพย์ฯ

-   บริษัทฯกำหนดให้กรรมการ และผู้บริหารต้องรายงานการถือครองหลักทรัพย์
    รวมทั้งการเปลี่ยนแปลงการถือครองหลักทรัพย์

3. การคำนึงถึงบทบาทของผู้มีส่วนได้เสีย

บริษัท ตระหนักถึงความรับผิดชอบต่อสิ่งแวดล้อมและสังคม รวมถึงผู้มีส่วนได้เสียทุกกลุ่ม
และประสานประโยชน์ร่วมกันอย่างเหมาะสม
เพื่อให้ผู้มีส่วนได้เสียทุกกลุ่มมั่นใจว่าสิทธิดังกล่าวได้รับการคุ้มครอง และปฏิบัติด้วยดี
โดยได้กำหนดเป็นแนวทางที่ต้องปฏิบัติเพื่อตอบสนองความต้องการของผู้มีส่วนได้เสียแต่ละกลุ่มไว้อย่างชัดเจน
พร้อมทั้งเผยแพร่และรณรงค์ให้คณะกรรมการบริษัท ฝ่ายบริหาร ตลอดจนผู้ปฏิบัติงาน
ยึดถือเป็นนโยบาย และเป็นหลักปฏิบัติในการดำเนินงาน และถือเป็นภาระหน้าที่ที่สำคัญของทุกคน
โดยในปี 2554 บริษัทฯได้เพิ่มแนวปฏิบัติที่ดี และพัฒนาการปฏิบัติต่อผู้มีส่วนได้เสียอย่างต่อเนื่อง
เช่นโดยการกำหนดนโยบาย
และแนวปฏิบัติเกี่ยวกับการป้องกันการทุจริตเพื่อผลประโยชน์ทางธุรกิจของบริษัทฯ
การไม่เกี่ยวข้องกับการละเมิดสิทธิมนุษยชน
การส่งเสริมให้มีการใช้ทรัพยากรอย่างมีประสิทธิภาพและคุ้มค่า มีรายละเอียดดังนี้

-   ผู้ถือหุ้น - บริษัทดำเนินธุรกิจอย่างซื่อสัตย์ ตรงไปตรงมา
    ยึดมั่นพัฒนาธุรกิจโดยยึดหลักบรรษัทภิบาลที่ได้
    และเติบโตต่อเนื่องสามารถให้ผลตอบแทนอย่างยั่งยืน
    บริษัทฯเคารพสิทธิของผู้ถือหุ้นในการรับทราบข้อมูลเพื่อใช้ในการประเมินการบริหารงานของบริษัทฯ
    โดยเปิดเผยผลประกอบการ ฐานะทางการเงิน พร้อมข้อมูลสนับสนุนที่ถูกต้องในเวลาที่กำหนด
    เพื่อให้เกิดความโปร่งใสและเป็นธรรมต่อผู้ถือหุ้น

-   ชุมชนและสิ่งแวดล้อม - บริษัทฯ สานต่อนโยบายที่ได้รับมอบจากคณะกรรมการบริษัทฯ
    โดยบรรจุงานด้าน CSR การให้ความสำคัญกับสังคม
    และกิจกรรมเพื่อสังคมอย่างหลากหลายให้ควบคู่ไปกับการดำเนินธุรกิจ บริษัทฯ
    มีส่วนร่วมในกิจกรรม CSR อย่างต่อเนื่อง โดยเฉพาะ ในปี 2554
    ที่ประเทศไทยเผชิญมหาอุทกภัย ครั้งใหญ่ บริษัทฯ ได้ร่วมบริจาคกับมูลนิธิ และองค์กรต่างๆ
    ดังนี้
    -      ร่วมกับสถานทูตเบลเยี่ยมในงาน Chocolate and Art Open House
    รายได้มอบให้กับสมาคม YWCA
    -      มอบเงินช่วยเหลือ 100,000 บาท ให้กับรายการครอบครัวข่าว 3
    -      มอบเงินช่วยเหลือ 100,000 บาท และ ของอุปโภค บริโภค และ อุปกรณ์การเรียน
    ผ่านรายการ Money Channel
    -      มอบรายได้ส่วนหนึ่งจากการจำหน่ายเครื่องประดับเพชรตลอดเดือนสิงหาคม 2554
    มูลค่า 200,000 บาท ให้กับ มูลนิธิอาสาเพื่อนพึ่ง (ภา) ยามยาก สภากาชาดไทย
    เพื่อช่วยเหลือผู้ประสบอุทกภัย

  [][][]

[][]

ยังมีอีกหนึ่งกิจกรรมที่บริษัทฯ มีความภูมิใจที่ได้ปฏิบัติตามที่คณะกรรมการบริษัทฯ
ส่งเสริมนโยบายความรับผิดชอบต่อสังคม ให้ตระหนักถึงความสำคัญของชุมชน สังคม และสิ่งแวดล้อม
และคืนประโยชน์สูงสุดแก่สังคม

-   บริษัทฯ อาสาซ่อมแซม และทำความสะอาด นาฬิกาที่ชำรุดบริเวณสวนลุมพินี
    สวนสาธารณะใจกลางกรุงเทพฯ ให้กลับมาใช้งานได้ตามปกติ โดยไม่คิดค่าใช้จ่ายใดๆ
    เพื่อถวายเป็นพระราชกุศล เนื่องในวโรกาสมหามงคล พระบาทสมเด็จพระเจ้าอยู่หัว
    เฉลิมพระชนมพรรษา ๘๔ พรรษา

-   ลูกค้า - บริษัทฯ
    มุ่งมั่นในการสร้างความพึงพอใจให้แก่ลูกค้าด้วยสินค้าที่สามารถตอบสนองความต้องการของลูกค้าด้วยสินค้าที่ดีมีคุณภาพ
    ในราคาที่เหมาะสม และบริการเป็นเลิศ โดยดำเนินธุรกิจอย่างถูกต้องเป็นธรรม
    นอกจากนี้บริษัทฯ มีนโยบายในการรักษาข้อมูลที่เป็นความลับของลูกค้าอย่างจริงจัง
    และยึดถือผลประโยชน์ของลูกค้าเป็นสำคัญ รวมทั้งการเปิดโอกาสให้แก่ลูกค้าในการร้องเรียน
    หรือสอบถามข้อมูลได้ตลอดเวลา ผ่านช่องทางต่างๆ เช่น website โทรศัพท์
    ช่องทางการจัดจำหน่าย และช่องทาง facebook เป็นต้น

-   คู่ค้าและ/หรือเจ้าหนี้ -
    บริษัทฯปฏิบัติต่อคู่ค้าและ/หรือเจ้าหนี้ตามเงื่อนไขหรือข้อตกลงทางการค้า
    ไม่ใช้วิธีการที่ไม่สุจริตหรือปกปิดข้อมูลหรือข้อเท็จจริงอันจะทำให้เจ้าหนี้เกิดความเสียหาย
    และได้วางข้อกำหนดห้ามมิให้ผู้บริหาร หรือพนักงานเรียกรับ หรือยอมรับทรัพย์สิน
    หรือประโยชน์อื่นใดที่ไม่สุจริตในการค้ากับคู่ค้า และ/หรือ เจ้าหนี้ หากบริษัทฯ หรือคู่ค้า
    และ/หรือเจ้าหนี้ พบหรือทราบข้อมูลว่ามีการกระทำที่ไม่สุจริตเกิดขึ้น
    จะรีบพิจารณาร่วมกันแก้ปัญหา และหาทางป้องกันความเสียหายที่อาจเกิดขึ้นอีกในอนาคต
    ตลอดจนสถาบันการเงิน บริษัทฯปฏิบัติตามเงื่อนไขการกู้ยืม เช่น วัตถุประสงค์การใช้เงิน
    การชำระคืน หลักทรัพย์ค้ำประกัน และข้อตกลงอื่นๆ
    โดยที่ผ่านมาบริษัทไม่เคยกระทำผิดข้อตกลงและเงื่อนไขกับสถาบันการเงิน

-   บริษัทถือปฏิบัติเพื่อแสดงความรับผิดชอบต่อภาครัฐ
    ตามแนวทางคือดำเนินธุรกิจภายใต้ข้อกำหนดของกฎหมาย
    และระเบียบต่างๆของหน่วยงานที่กำกับดูแลอย่างเคร่งครัด
    พร้อมให้ความร่วมมือในการให้ข้อมูลข่าวสารที่ครบถ้วน ถูกต้องตามที่หน่วยงานภาครัฐร้องขอ
    เพื่อแสดงความโปร่งใส ตลอดจนสร้างความมั่นใจ และความเชื่อถือ

-   คู่แข่ง -
    ปฏิบัติต่อคู่แข่งตามกรอบกติกาการแข่งขันที่เป็นธรรมโดยรักษาบรรทัดฐานของข้อพึงปฏิบัติในการแข่งขัน
    ไม่ใช้วิธีไม่สุจริตเพื่อทำลายคู่แข่ง โดยในปีที่ผ่านมาบริษัทไม่มีข้อพิพาทใดๆ
    ในเรื่องที่เกี่ยวกับคู่แข่งทางการค้า

-   พนักงาน - บริษัทมีนโยบายที่ชัดเจนและเป็นรูปธรรมเกี่ยวกับการดูแลในเรื่องความปลอดภัย
    สวัสดิการ และสิทธิประโยชน์ของพนักงาน
    มีการปฏิบัติต่อผู้บริหารและพนักงานของบริษัทอย่างเท่าเทียมกันและให้ผลตอบแทนที่เหมาะสม
    และมีการจัดตั้งกองทุนสำรองเลี้ยงชีพพนักงาน
    เพื่อเป็นหลักประกันในการดูแลพนักงานในระยะยาว บริษัทฯกำหนดนโยบาย
    และแนวปฏิบัติเกี่ยวกับการพัฒนาความรู้ศักยภาพ เช่นการจัดให้มีการฝึกอบรม
    ให้ความรู้สร้างความเป็นมืออาชีพให้กับพนักงานขายทั้งในและนอกสถานที่
    รวมทั้งการให้ความสำคัญในการพัฒนาบุคลิกภาพของพนักงานอีกด้วย

4.กการเปิดเผยข้อมูลและความโปร่งใส

  บริษัทมีการเปิดเผยข้อมูลที่ถูกต้อง ครบถ้วน โปร่งใส เท่าเทียม และทันเวลา
  ทั้งรายงานด้านการเงิน และข้อมูลธุรกิจผ่านช่องทางสื่อสารของตลาดหลักทรัพย์ฯ
  และเว็ปไซต์ของบริษัท www.jubileediamond.co.th อย่างสม่ำเสมอ

-   ด้วยบริษัท
    เชื่อว่าคุณภาพของรายงานทางการเงินเป็นเรื่องที่ผู้ถือหุ้นและบุคคลภายนอกให้ความสำคัญ
    คณะกรรมการบริษัท จึงดูแลเพื่อให้เกิดความมั่นใจว่า
    ข้อมูลที่แสดงในรายงานทางการเงินมีความถูกต้อง
    เป็นไปตามมาตรฐานการบัญชีที่รับรองโดยทั่วไป
    และผ่านการตรวจสอบจากผู้สอบบัญชีที่เป็นอิสระ โดยได้แต่งตั้งคณะกรรมการตรวจสอบ
    ซึ่งประกอบด้วยกรรมการที่เป็นอิสระเป็นผู้รับผิดชอบดูแลเกี่ยวกับคุณภาพของรายงานทางการเงินและระบบการควบคุมภายใน
    ทั้งนี้รายงานของคณะกรรมการบริษัท คณะกรรมการตรวจสอบ และรายงานของผู้สอบบัญชี
    มีรายละเอียดปรากฏในรายงานประจำปี

-   งานด้านนักลงทุนสัมพันธ์ ทำหน้าที่สื่อสารข้อมูลสำคัญที่เป็นประโยชน์แก่นักลงทุน ผู้ถือหุ้น
    นักวิเคราะห์หลักทรัพย์ สื่อมวลชน และประชาชนที่สนใจทั่วไป ในรอบปี 2554
    งานด้านนักลงทุนสัมพันธ์ที่ดำเนินการได้แก่

1.  การเข้าร่วมงานบริษัทจดทะเบียนพบผู้ลงทุน (Opportunity Day) เป็นจำนวน 4 ครั้ง

2.  การจัดประชุมนักวิเคราะห์ (Analyst Meeting) เป็นจำนวน 4 ครั้ง

3.  การจัดงานขอบคุณสื่อมวลชน จำนวน 1 ครั้ง

ช่องทางในการสื่อสารระหว่างบริษัทฯ กับผู้ถือหุ้น และนักลงทุน สามารถติดต่อได้ที่ คุณยุทธนา
แต่ปางทอง ผู้อำนวยการฝ่ายบัญชีและการเงิน หรือติดต่อผ่านทาง E-mail :
ir@jubileediamond.co.th

5. ความรับผิดชอบของคณะกรรมการบริษัท

คณะกรรมการบริษัทฯ มีบทบาทหน้าที่
และความรับผิดชอบสำคัญในการกำกับดูแลกิจการเพื่อดูแลรักษาผลประโยชน์ของผู้ถือหุ้น
และผู้มีส่วนได้เสีย เช่น การกำหนดกลยุทธในการดำเนินธุรกิจ
การพิจารณาตรวจสอบการดำเนินงาน ดูแลให้การดำเนินธุรกิจเป็นไปอย่างโปร่งใส

คณะกรรมการบริษัท มีภาวะผู้นำ วิสัยทัศน์
และมีความเป็นอิสระในการตัดสินใจเพื่อประโยชน์สูงสุดของบริษัท และ
ผู้ถือหุ้นโดยรวม จึงจัดให้มีระบบแบ่งแยกบทบาทหน้าที่ความรับผิดชอบระหว่างคณะกรรมการบริษัท
และฝ่ายจัดการที่ชัดเจน และดูแลให้บริษัท มีระบบงานที่ให้ความเชื่อมั่นได้ว่ากิจกรรมต่าง ๆ
ของบริษัท ได้ดำเนินไปในลักษณะที่ถูกต้องตามกฎหมายและมีจริยธรรม

คณะกรรมการบริษัท ประกอบด้วยกรรมการที่เป็นกรรมการอิสระมากกว่า 50%
แต่ละท่านเป็นกรรมการที่มีคุณสมบัติหลากหลาย ทั้งในด้านทักษะ ประสบการณ์
ความสามารถเฉพาะด้านที่เป็นประโยชน์กับบริษัท
รวมทั้งการอุทิศเวลาและความพยายามในการปฏิบัติหน้าที่เพื่อเสริมสร้างให้บริษัทมีคณะกรรมการที่เข้มแข็ง

วาระการดำรงตำแหน่งของกรรมการบริษัท

กระบวนการสรรหาผู้ดำรงตำแหน่งกรรมการบริษัท เพื่อให้ที่ประชุมผู้ถือหุ้นเป็นผู้แต่งตั้ง
เป็นไปอย่างโปร่งใส ปราศจากอิทธิพลของผู้ถือหุ้นที่มีอำนาจควบคุมหรือฝ่ายจัดการ
และสร้างความมั่นใจให้กับบุคคลภายนอก

ในการประชุมผู้ถือหุ้นสามัญประจำปีทุกครั้ง ให้กรรมการบริษัทออกจากตำแหน่งจำนวนหนึ่งในสาม
หรือจำนวนใกล้ที่สุดกับจำนวนหนึ่งในสามของจำนวนกรรมการในขณะนั้น
โดยกรรมการที่พ้นจากตำแหน่งอาจได้รับการพิจารณาเสนอชื่อต่อที่ประชุมผู้ถือหุ้นพิจารณาเลือกให้กลับเข้ามารับตำแหน่งอีกได้

บทบาท หน้าที่ และความรับผิดชอบของคณะกรรมการตรวจสอบ

เพื่อให้การปฏิบัติหน้าที่ของคณะกรรมการบริษัท มีประสิทธิภาพ และมีประสิทธิผล คณะกรรมการบริษัท
จึงจัดให้

คณะกรรมการตรวจสอบ เพื่อทำหน้าที่ช่วยคณะกรรมการบริษัท
ในการปฏิบัติหน้าที่กำกับดูแลเกี่ยวกับความถูกต้องของรายงานทางการเงิน
ประสิทธิภาพระบบการควบคุมภายใน และการปฏิบัติตามกฎหมาย ระเบียบ และหลักจรรยาบรรณต่าง
ๆ เพื่อส่งเสริมให้เกิดการกำกับดูแลกิจการที่ดี

คณะกรรมการบริษัทเป็นผู้แต่งตั้งคณะกรรมการตรวจสอบ โดยคัดเลือกจากกรรมการบริษัท 3
ท่านที่มีคุณสมบัติตามข้อบังคับของสำนักงานคณะกรรมการกำกับหลักทรัพย์และตลาดหลักทรัพย์ โดยมี 1
ท่านที่มีความรู้ความเข้าใจหรือมีประสบการณ์ด้านบัญชี และการเงินเป็นอย่างดี

คณะกรรมการตรวจสอบทำหน้าที่ช่วยคณะกรรมการบริษัท
ในการปฏิบัติหน้าที่กำกับดูแลเกี่ยวกับความถูกต้องของรายงานทางการเงิน
ประสิทธิภาพระบบการควบคุมภายใน และการปฏิบัติตามกฎหมาย ระเบียบ
และหลักจรรยาบรรณต่างๆ เพื่อส่งเสริมให้เกิดการกำกับดูแลกิจการที่ดี

คณะกรรมการตรวจสอบมีความรับผิดชอบต่อคณะกรรมการบริษัทตามหน้าที่และความรับผิดชอบที่ได้รับมอบหมายจากคณะกรรมการบริษัท
ในขณะที่ความรับผิดชอบในกิจกรรมทุกประการของบริษัทต่อบุคคลภายนอกยังคงเป็นของคณะกรรมการบริษัททั้งคณะ

บทบาท หน้าที่ และความรับผิดชอบของคณะกรรมการบริษัท

คณะกรรมการบริษัท
ทำหน้าที่พิจารณาและให้ความเห็นชอบในเรื่องที่สำคัญเกี่ยวกับการดำเนินงานของบริษัท เช่น
วิสัยทัศน์และภารกิจ กลยุทธ์ เป้าหมายทางการเงิน ความเสี่ยง แผนงานและงบประมาณ
รวมทั้งกำกับ ควบคุม
ดูแลให้ฝ่ายจัดการดำเนินงานตามนโยบายและแผนที่กำหนดไว้อย่างมีประสิทธิภาพ และประสิทธิผล

-   ปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต
    รวมทั้งต้องปฏิบัติให้เป็นไปตามกฎหมาย วัตถุประสงค์ ข้อบังคับบริษัท มติคณะกรรมการ
    ตลอดจนมติที่ประชุมผู้ถือหุ้นโดยคำนึงถึงประโยชน์ของผู้ถือหุ้นทุกรายอย่างเท่าเทียมกัน
    และกระทำเยี่ยงผู้ประกอบธุรกิจจะพึงกระทำภายใต้สถานการณ์อย่างเดียวกัน

-   ส่งเสริมให้มีนโยบายการกำกับดูแลกิจการของบริษัท เป็นลายลักษณ์อักษร
    และให้ความเห็นชอบนโยบายดังกล่าว
    และมีการทบทวนนโยบายและการปฏิบัติตามนโยบายดังกล่าว เป็นประจำ อย่างน้อยปีละ 1
    ครั้ง

-   ให้จัดทำจรรยาบรรณธุรกิจที่เป็นลายลักษณ์อักษร เพื่อให้กรรมการบริษัท ผู้บริหาร
    และพนักงานทุกคนเข้าใจถึงมาตรฐานด้านจริยธรรมที่บริษัท ใช้ในการดำเนินธุรกิจ
    และคณะกรรมการบริษัท มีการติดตามให้มีการปฏิบัติตามจรรยาบรรณดังกล่าวอย่างจริงจัง

-   พิจารณาเรื่องความขัดแย้งของผลประโยชน์อย่างรอบคอบ การพิจารณา การทำ
    รายการที่อาจมีความขัดแย้งของผลประโยชน์
    มีแนวทางที่ชัดเจนและเป็นไปเพื่อผลประโยชน์ของบริษัท และผู้ถือหุ้นโดยรวมเป็นสำคัญ
    โดยที่ผู้มีส่วนได้เสียไม่มีส่วนร่วมในการตัดสินใจ
    เว้นแต่เป็นธุรกรรมที่เป็นข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
    ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
    หรือบุคคลที่มีความเกี่ยวข้อง แล้วแต่กรณี และเป็นข้อตกลงทางการค้าที่ได้รับอนุมัติจาก
    คณะกรรมการหรือเป็นไปตามหลักการที่คณะกรรมการอนุมัติไว้แล้ว และคณะกรรมการบริษัท
    มีการกำกับดูแลให้มีการปฏิบัติตามข้อกำหนดเกี่ยวกับขั้นตอนการดำเนินการ
    และการเปิดเผยข้อมูลของรายการที่อาจมีความขัดแย้งของผลประโยชน์ให้ถูกต้องครบถ้วน

-   จัดให้มีระบบการควบคุมด้านการดำเนินงาน ด้านรายงานทางการเงิน
    และด้านการปฏิบัติตามกฎระเบียบ และนโยบาย คณะกรรมการบริษัท
    จัดให้มีบุคคลหรือหน่วยงานที่มีความเป็นอิสระในการปฏิบัติหน้าที่
    เป็นผู้รับผิดชอบในการตรวจสอบระบบการควบคุมดังกล่าว และมีการทบทวนระบบอย่างน้อยปีละ
    1 ครั้ง

-   มีการพิจารณาด้านการบริหารความเสี่ยง (Risk Management) ที่ครอบคลุมทั้งองค์กร
    โดยให้ฝ่ายจัดการเป็นผู้ปฏิบัติและรายงานให้คณะกรรมการบริษัท ทราบเป็นประจำ
    และมีการทบทวนระบบหรือประเมินประสิทธิผลการจัดการความเสี่ยง ในทุกระยะเวลาที่พบว่า
    ระดับความเสี่ยงมีการเปลี่ยนแปลง
    ซึ่งรวมถึงการใหความสำคัญกับสัญญาณเตือนภัยล่วงหน้าและรายการผิดปกติทั้งหลาย

-   คณะกรรมการบริษัท
    ทำหน้าที่พิจารณาหลักเกณฑ์ในการจ่ายและรูปแบบค่าตอบแทนของกรรมการบริษัท
    และประธานเจ้าหน้าที่บริหาร
    และได้อนุมัติค่าตอบแทนของประธานเจ้าหน้าที่บริหารส่วนค่าตอบแทนของกรรมการบริษัท
    คณะกรรมการบริษัท จะต้องนำเสนอที่ประชุมผู้ถือหุ้นให้เป็นผู้อนุมัติ

-   คณะกรรมการบริษัท ทำหน้าที่พิจารณาหลักเกณฑ์และกระบวนการในการสรรหาบุคคลที่มีคุณสมบัติ
    เหมาะสมเพื่อดำรงตำแหน่งกรรมการบริษัท และผู้บริหารระดับสูง
    รวมทั้งคัดเลือกบุคคลตามกระบวนการสรรหาที่ได้กำหนดไว้
    ซึ่งจะนำเสนอที่ประชุมผู้ถือหุ้นให้เป็นผู้แต่งตั้งกรรมการบริษัท

การประชุมคณะกรรมการบริษัท

-   บริษัท จัดให้มีการกำหนดการประชุมคณะกรรมการบริษัท เป็นการล่วงหน้า
    โดยกำหนดให้มีการประชุม

  อย่างน้อยไตรมาสละ 1 ครั้ง และแจ้งให้กรรมการบริษัท
  แต่ละคนทราบกำหนดการดังกล่าวพร้อมวาระการประชุมและเอกสารประกอบการประชุม
  เป็นการล่วงหน้าก่อนการประชุมเพื่อให้กรรมการ บริษัท สามารถจัดเวลาและเข้า

  ร่วมประชุมได้ รวมถึงสามารถพิจารณาศึกษาข้อมูลอย่างเพียงพอก่อนเข้าร่วมประชุม

-   ประธานกรรมการบริษัทและประธานเจ้าหน้าที่บริหารจะร่วมกันพิจารณาการเลือกเรื่องเข้าวาระการประชุมคณะกรรมการบริษัท
    โดยให้แน่ใจว่าเรื่องที่สำคัญได้นำเข้ารวมไว้แล้ว ทั้งนี้
    กรรมการบริษัทแต่ละคนมีความเป็นอิสระที่จะเสนอเรื่องเข้าสู่วาระการประชุม

-   ประธานกรรมการบริษัท
    มีการจัดสรรเวลาไว้อย่างเพียงพอที่ฝ่ายจัดการจะเสนอเรื่องและมากพอที่
    กรรมการบริษัท จะอภิปรายปัญหาสำคัญกันอย่างรอบคอบโดยทั่วกัน
    และส่งเสริมให้มีการใช้ดุลยพินิจ
    ที่รอบคอบ และกรรมการบริษัท ทุกคนให้ความสนใจกับประเด็นทุกเรื่องที่นำสู่ที่ประชุม
    รวมทั้งประเด็นการกำกับดูแลกิจการ

-   คณะกรรมการบริษัท
    สนับสนุนให้ประธานเจ้าหน้าที่บริหารเชิญผู้บริหารระดับสูงเข้าร่วมการประชุมคณะกรรมการบริษัท
    เพื่อให้สารสนเทศรายละเอียดเพิ่มเติมในฐานะที่เกี่ยวข้องกับปัญหาโดยตรง

-   คณะกรรมการบริษัท สามารถเข้าถึงสารสนเทศที่จำเป็นเพิ่มเติม
    ได้จากประธานเจ้าหน้าที่บริหารหรือ ผู้บริหารอื่นหรือบุคคลที่ได้รับมอบหมาย
    ภายในขอบเขตนโยบายที่กำหนดไว้

ค่าตอบแทน

-   ค่าตอบแทนของกรรมการบริษัท
    จัดอยู่ในลักษณะที่เปรียบเทียบได้กับระดับที่ปฏิบัติอยู่ในบริษัทที่มีขนาดใกล้เคียงกัน ประสบการณ์
    ภาระหน้าที่ ขอบเขตของบทบาทและความรับผิดชอบ (Accountability and
    Responsibility) รวมถึงประโยชน์ที่คาดว่าจะได้รับจากกรรมการแต่ละคน
    และกรรมการที่ได้รับมอบหมายหน้าที่และความรับผิดชอบเพิ่มขึ้น เช่น
    เป็นสมาชิกของคณะกรรมการตรวจสอบ จะได้รับค่าตอบแทนเพิ่มที่เหมาะสม

-   ค่าตอบแทนของประธานเจ้าหน้าที่บริหาร เป็นไปตามหลักการและนโยบายที่คณะกรรมการบริษัท
    กำหนด และเพื่อประโยชน์สูงสุดของบริษัท ระดับค่าตอบแทนเป็นเงินเดือน โบนัส
    และผลตอบแทนจูงใจในระยะยาว สอดคล้องกับผลงานของบริษัท

การพัฒนากรรมการบริษัท และผู้บริหาร

บริษัทฯส่งเสริมให้กรรมการทุกท่าน
รวมถึงเลขานุการบริษัทเข้ารับการฝึกอบรมจากสมาคมส่งเสริมสถาบันกรรมการบริษัทไทย (Thai
Institute of Directors) รวมถึงการฝึกอบรมตามสถาบันต่างๆ เพื่อเพิ่มความรู้ความเข้าใจ
และสามารถนำมาพัฒนาระบบการกำกับดูแลกิจการของบริษัทอย่างเหมาะสมกับสถานการณ์ ในปี
2554 กรรมการบริษัทฯทุกท่าน ได้ผ่านการอบรมจากสมาคมส่งเสริมสถาบันกรรมการบริษัทไทยแล้ว

การดูแลเรื่องการใช้ข้อมูลภายใน

บริษัท มีนโยบายห้ามกรรม ผู้บริหาร และบุคคลากรของบริษัท
ใช้ข้อมูลภายในที่มีสาระสำคัญของบริษัท
ซึ่งยังไม่ได้เปิดเผยต่อสาธารณะชนเพื่อประโยชน์ต่อตัวเองและผู้อื่น
รวมถึงการซื้อขายหลักทรัพย์ของบริษัท
โดยมีวิธีป้องกันการนำไปใช้ประโยชน์ของผู้บริหารและบุคคลากรของบริษัท ดังนี้

1.  ให้ความรู้แก่กรรมการและผู้บริหาร
    ให้รับทราบเกี่ยวกับหน้าที่ที่ต้องรายงานการถือครองหลักทรัพย์ของตน
    คู่สมรส และบุตรที่ไม่บรรลุนิติภาวะ รวมถึงบทกำหนดโทษตาม
    พระราชบัญญัติหลักทรัพย์และตลาดหลักทรัพย์ พ.ศ.2535
    และตามข้อกำหนดของตลาดหลักทรัพย์แห่งประเทศไทย

2.  กำหนดให้ผู้บริหารรายงานการเปลี่ยนแปลงการถือครองหลักทรัพย์ต่อ สำนักงาน ก.ล.ต.
    ตามมาตรา 59
    แห่งพระราชบัญญัติหลักทรัพย์และตลาดหลักทรัพย์ พ.ศ.2535
    และจัดส่งสำเนารายงานดังกล่าวให้แก่บริษัทในวันเดียวกับวันที่ส่งรายงานต่อ สำนักงาน
    ก.ล.ต.

3.  ดำเนินการแจ้งให้ผู้บริหารและพนักงานของบริษัทราบว่า
    ผู้บริหารและพนักงานของบริษัทที่ได้รับทราบข้อมูลทางการเงินของบริษัทหรือข้อมูลภายในอื่น ๆ
    ที่เป็นสาระสำคัญ
    และมีผลต่อการเปลี่ยนแปลงราคาหลักทรัพย์ต้องหลีกเลี่ยงการซื้อขายหลักทรัพย์ของบริษัทในช่วง
    1 เดือน ก่อนที่งบการเงินหรือข้อมูลภายในนั้นจะเปิดเผยต่อสาธารณชน
    และห้ามมิให้เปิดเผยข้อมูลที่เป็นสาระสำคัญนั้นต่อบุคคลอื่น

หากมีการกระทำที่ฝ่าฝืนระเบียบปฏิบัติดังกล่าวข้างต้น
บริษัทจะดำเนินการทางวินัยเพื่อพิจารณาลงโทษตามสมควรแก่กรณี ได้แก่ การตักเตือนด้วยวาจา
ตักเตือนด้วยหนังสือ ตัดค่าจ้าง พักงาน เลิกจ้างโดยไม่จ่ายค่าชดเชย หรือดำเนินคดีตามกฎหมาย
และในปี 2554 ไม่มีการกระทำใดที่เป็นการฝ่าฝืนกฎระเบียบของ ก.ล.ต
/ตลาดหลักทรัพย์ฯแต่อย่างใด

บุคลากร

ณ วันที่ 31 ธันวาคม 2554 บริษัท มีพนักงานรวมทั้งสิ้นจำนวน 203 คน
ประกอบด้วยพนักงานแบ่งตามสายงาน
ดังรายละเอียดข้างล่างต่อไปนี้

+---------------------------------------+---------+---------+---------+
| แผนก                                  | จำนว    |         |         |
|                                       | นพนักงาน |         |         |
+---------------------------------------+---------+---------+---------+
|                                       | 2552    | 2553    | 2554    |
+---------------------------------------+---------+---------+---------+
| ฝ่ายการตลาดและกลุ่มผลิตภัณฑ์                | 9       | 12      | 12      |
|                                       |         |         |         |
| ฝ่ายขายและส่งเสริมการขาย                 | 116     | 126     | 148     |
|                                       |         |         |         |
| ฝ่ายผลิต                                | 19      | 21      | 20      |
|                                       |         |         |         |
| ฝ่ายบัญชี / การเงิน                       | 15      | 15      | 14      |
|                                       |         |         |         |
| ฝ่ายทรัยากรมนุษย์ และธุรกิจทั่วไป             | 7       | 7       | 7       |
|                                       |         |         |         |
| ฝ่ายจัดซื้อวัตถุดิบ                          | 2       | 2       | 2       |
+---------------------------------------+---------+---------+---------+
| รวม                                   | 168     | 183     | 203     |
+---------------------------------------+---------+---------+---------+

ค่าตอบแทนพนักงานที่เป็นตัวเงิน

+---------------------------------------+---------+---------+---------+
|                                       |         |         |         |
+---------------------------------------+---------+---------+---------+
| ประเภทค่าตอบแทน                        | 2552    | 2553    | 2554    |
+---------------------------------------+---------+---------+---------+
| เงินเดือน และโบนัส                       | 26.58   | 33.64   | 34.03   |
|                                       |         |         |         |
| คอมมิชชั่น                               | 22.21   | 34.57   | 40.10   |
|                                       |         |         |         |
| เงินสมทบกองทุนสำรองเลี้ยงชีพ               | 0.58    | 1.03    | 1.16    |
|                                       |         |         |         |
| ค่าสวัสดิการพนักงาน                       | 0.21    | 3.99    | 0.54    |
+---------------------------------------+---------+---------+---------+
| รวม                                   | 66.02   | 73.23   | 75.83   |
+---------------------------------------+---------+---------+---------+

สวัสดิการอื่น ๆ

บริษัทมีการส่งเสริมทางด้านสวัสดิการให้แก่พนักงาน เช่น เครื่องแบบพนักงาน
การเบิกค่ารักษาพยาบาล การทำประกันชีวิตกลุ่ม การจัดตั้งกองทุนสำรองเลี้ยงชีพ
การให้สินเชื่อแก่พนักงาน เงินช่วยเหลือกรณีต่างๆ เช่น งานแต่งงาน งานศพ งานบวช เป็นต้น
นอกจากนี้บริษัทยังมีการจัดกิจกรรมสันทนาการเพื่อส่งเสริมความสามัคคีและการประสานงานระหว่างพนักงานตามโอกาสต่าง
ๆ เช่น การจัดงานปีใหม่ งานฉลองความสำเร็จในโอกาสต่างๆ เป็นต้น

นโยบายในการพัฒนาบุคลากร

บริษัทให้ความสำคัญอย่างมากต่อการพัฒนาศักยภาพของทรัพยากรบุคคล
ทั้งในด้านความรู้ความสามารถ สุขภาพจิต และจริยธรรม
มีการมอบรางวัลเป็นกำลังใจในการทำงาน ทั้งรางวัลด้านการทำยอดขายสูงสุด
ในขณะเดียวกันก็มีรางวัลพนักงานดีเด่นในด้าน ความประพฤติ คุณธรรม จริยธรรม โดยพิจารณาจาก
ความมีน้ำใจต่อเพื่อนร่วมงาน ลูกค้า ระเบียบวินัยในการทำงาน

บริษัทมีระบบการอบรมพนักงานตั้งแต่การปฐมนิเทศน์สำหรับพนักงานเข้าใหม่
และมีหลักสูตรการอบรมตามส่วนงานและระดับของพนักงานตลอดทั้งปี นอกจากนี้
บริษัทยังมีการส่งเสริมให้กับพนักงานในการเข้าร่วมประชุม สัมมนา
และฝึกอบรมความรู้ทางด้านวิชาการ ทั้งที่เกี่ยวข้องกับงานโดยตรงและโดยอ้อม
เพื่อพัฒนาความรู้ความสามารถของพนักงานที่มีอยู่ในปัจจุบัน
ให้พร้อมรับมือกับสภาพการแข่งขันในอุตสาหกรรมอย่างสม่ำเสมอ